stanford-oval/wikipedia huggingface dataset:
National Motor Museum

| National Motor Museum |
| --- | --- |
 National Motor Museumin pääaula. Kuva vuodelta 2008.
Tyyppi:  Automuseo, riippumaton museo 
Osoite:  John Montagu Building, Beaulieu, Brockenhurst SO42 7ZN  
Sijainti:  Beaulieu, Britannia
Kotisivut:  beaulieu.co.uk 
Koordinaatit:  50.824534°N, 1.454059°W
 fiNational Motor Museum 
  
National Motor Museum on brittiläinen autoilua esittelevä museo. Se sijaitsee Hampshiren Beaulieussä. Museon kokoelmiin kuuluu 285 ajoneuvoa, sekä autoja että moottoripyöriä ja muita autoiluesineitä. Museon vanhin ajoneuvo on vuodelta 1875.
Aiheesta muualla

Kuvia tai muita tiedostoja aiheesta National Motor Museum Wikimedia Commonsissa
Naapurit (sarjakuva)

Naapurit on vuodesta 2003 alkaen verkossa ilmestynyt sarjakuva. Sarjan tekijä Esa Holopainen.
Sanomalehti Kaleva on julkaissut Naapureita verkkosivuillaan vuodesta 2007 lähtien kuudesti viikossa. Sarja ilmestyy myös paikallislehti Tervareitin paperiversiossa kahdesti viikossa. Naapurien kotisivuilla strippejä on ilmestynyt jo yli 3 000.
Məhəmməd Əmin Rəsulzadə

| Məhəmməd Əmin Rəsulzadə |
| --- | --- |
 Rəsulzadə 1950-luvulla.
Henkilötiedot
Syntynyt: 31. tammikuuta 1884 Bakun kuvernementti
Kuollut: 6. maaliskuuta 1955 (71 vuotta) Ankara, Turkki
Poliitikko
 Nimikirjoitus
Məhəmməd Əmin Rəsulzadə (/mæhæmˈmæd æˈmin ɾæsulzɑːˈdæ/; 31. tammikuuta 1884 Novxanı, Baku – 6. maaliskuuta 1955 Ankara) oli azerbaidžanilainen valtiomies ja Azerbaidžanin ensimmäisen tasavallan (1918–1920) perustajia. Hänen ilmaisusta Bir kərə yüksələn bayraq, bir daha enməz! ("Kerran nostettu lippu ei tule enää koskaan alas!") muodostui Azerbaidžanin itsenäisyysliikkeen tunnuslause 1900-luvun alussa.
Elämäkerta

Rəsulzadə oli ensimmäisen islamilaisen demokraattisen maan presidentti. Rəsulzadə sai peruskoulutuksensa venäläis-islamilaisessa koulussa ja Bakun teknillisessä koulussa.
Venäjän ensimmäisen vallankumouksen aikana (1905–1907) Rəsulzadə liittyi politiikkaan. Hän alkoi vaatima Azerbaidžanille autonomiaa yhdessä kommunistien ja sosiaalidemokraattien kanssa. Tarinan mukaan Rəsulzadə pelasti nuoren Ioseb Džugašvilin (tunnettiin myöhemmin nimellä Josif Stalin) vuonna 1905 Bakussa, jolloin tsaarin poliisi oli tukahduttamassa mielenosoituksia.
Venäjän ensimmäisen vallankumouksen jälkeen Rəsulzadə jatkoi journalismista aktivismia. Hänen ensimmäinen draamanäytelmänsä "Pimeyden valo" esitettiin Bakussa vuonna 1908.
Vuonna 1909 Rəsulzadə lähti Persiaan, jossa hän liittyi Sattar Khanin johtamiin kapinallisiin, jotka olivat Azerbaidžanin vapautusliikkeessä Iranin Azerbaidžanissa. Persian oleskelunsa aikana Rəsulzadəstä tuli Iran-e No:n (Uuden Iranin demokraattinen puolue) perustajia. Vuonna 1911 venäläiset joukot miehittivät Pohjois-Iranin ja Rəsulzadə pakeni Istanbuliin, jossa hän julkaisi monia artikkeleita. Bakuun hän palasi vasta vuonna 1913, jolloin vietettiin Romanov-dynastian 300-vuotisvaltaannousun juhlapäivää, jolloin kaikki rikolliset ja maanpakolaiset armahdettiin.
26. toukokuuta 1918 Azerbaidžanin kansallinen neuvosto julistautui itsenäiseksi ja Rəsulzadəstä tuli maan presidentti. Elokuussa 1920 puna-armeija pidätti Rəsulzadən, mutta Stalinin käskystä hänet vapautettiin ja hän sai lähteä Bakusta.
Neljä vuotta Rəsulzadə oli töissä Moskovan kansallisessa komissiossa. Hänet lähetettiin Suomeen vuonna 1922 suorittamaan jotakin tehtävää, mutta hän loikkasi Suomesta länteen. Hän asui maanpaossa Puolassa (vuodesta 1938), Romaniassa (vuodesta 1940) ja toisen maailmansodan jälkeen vuodesta 1947 Ankarassa, Turkissa.
Muurahaisen luontomatkailukeskus

Muurahaisen luontomatkailukeskus sijaitsee Kauhajoella Muurahaisen kylässä, aivan kantatie 44:n välittömässä läheisyydessä.
Se on tarkoitettu taukopaikaksi Lauhanvuoren kansallispuistossa vieraileville matkailijoille. Sieltä voi ostaa erilaisia virvokkeita sekä saada tietoa alueen kulkureiteistä ja nähtävyyksistä.
Luontomatkailukeskusta voidaan myös vuokrata kokoustilaksi sekä tapahtumien ja juhlien järjestämiseen.
Mr. Sam

| Samuel Paquet> Henkilötiedot |
| --- | --- |
Syntynyt: 28. helmikuuta 1975 (ikä 49) Tourcoing, Ranska
Ammatti:  DJ, musiikkituottaja, remixaaja
Muusikko
Taiteilijanimi:  Mr. Sam
Aktiivisena:  1998-
Tyylilajit:  tekno, trance, house
Levy-yhtiöt:  APPIA, Black Hole Recordings, Magik Muzik
  [ Muokkaa Wikidatassa ] [ ohje ]  
Mr. Sam (oikealta nimeltään Samuel Paquet, s. 28. helmikuuta 1975 Tourcoing) on ranskalainen tekno/trance/house DJ ja musiikkituottaja.
Diskografia > Studioalbumit

2006: Lyteo
Diskografia > Remixalbumit

2007: Lyteo Interpretations
Diskografia > Kokoelma-albumit

2007: Opus
2008: Opus Secundo
2009: Opus Tertio
Diskografia > Tuottamia singlejä

2002: Mr. Sam - Pressurize (Yeti)
2003: Mr. Sam - Surrender (Yeti)
2004: Orbit Catcher - We Are Free (Intensive)
2005: Mr. Sam - Flying Around (Black Hole)
2005: Mr. Sam - Lyteo (Black Hole)
2006: Mr. Sam - Insight (Black Hole)
2006: Mr. Sam - Split (Black Hole)
2009: Mr. Sam - Tantra (APPIA)
Diskografia > Mukana tuotettuja singlejä

2002: Mr. Sam vs. Flatner - Chemical Adventures Vol. 1 (Yeti)
2002: Mr. Sam vs. Fred Baker - I Miss You (Axe)
2003: Mr. Sam vs. Fred Baker pres. As One - Forever Waiting (Magik Muzik)
2003: Mr. Sam vs. Tim Coltrane pres. The Tribute - One More Day (Soundpiercing)
2008: Mr. Sam vs. T99 - Anasthasia (APPIA)
2008: Mr. Sam vs. Human Resource - Dominator (APPIA)
2008: Mr. Sam feat. clAud9 - Cygnes (APPIA)
2009: Mr. Sam vs. Andy Duguid - Hold My Breath (Black Hole)
2009: Mr. Sam feat. T4L - Menkayo (APPIA)
Aiheesta muualla

Viralliset sivut (Arkistoitu – Internet Archive)
Monkey Business (kappale)

| ”Monkey Business” Skid Row |
| --- | --- | --- |

Singlen tiedot
 Albumilta: Slave to the Grind
 Julkaistu: 1991
 Tuottaja(t): Michael Wagener
 Tyylilaji: glam metal
 Kesto: 03.28
 Levy-yhtiö: Atlantic
Skid Row’n muut singlet
| ”I Remember You” 1989 | ”Monkey Business” 1991 | ”Slave to the Grind” 1991 |
Monkey Business on yhdysvaltalaisen glam metal -yhtye Skid Row'n hittisingle vuodelta 1991. Kappale on ensimmäinen singlejulkaisu yhtyeen toiselta studioalbumilta, Slave to the Grindilta. Kappale on yksi yhtyeen tunnetuimpia kappaleita. Kappale sijoittui sijalle 40. Billboard Hot 100 -listalla ja Mainstream Rock Tracks -listalla kappale oli sijalla 13.
Kappaleet

Monkey Business – 3.28 (säv. Rachel Bolan, sov. san. Dave Sabo)
Slave to the Grind – 3.30 (säv. Dave Sabo, sov. Rachel Bolan, san. Sebastian Bach)
Riot Act – 2.40 (säv. Rachel Bolan, sov. san. Dave Sabo)
Kokoonpano

Sebastian Bach – laulu
Dave Sabo – kitara, taustalaulu
Scotti Hill – kitara, taustalaulu
Rachel Bolan – bassokitara, taustalaulu
Rob Affuso – rummut, taustalaulu
Aiheesta muualla

Discogs
Albumi Monkey Business (kappale) Encyclopaedia Metallum -sivustolla (englanniksi)
National Organization for the Reform of Marijuana Laws

National Organization for the Reform of Marijuana Laws eli NORML on yhdysvaltalainen järjestö, jonka tavoitteena on kannabiksen vapauttaminen Yhdysvalloissa myös muutoin kuin lääkkeenä käytettynä. Se kannattaa paitsi kannabiksen vastuullisen käytön rangaistavuudesta luopumista ja kotikasvatuksen sallimista, myös sen myyntiä laillisesti kontrolloiduilla markkinoilla. NORML:n pääpaikka on Washington DC. Järjestön veroista vapautettu yksikkö NORML Foundation tekee opetus- ja tutkimustyötä.
NORML:n perusti Keith Stroup vuonna 1970. Sen johtokuntaan on kuulunut merkittäviä poliittisia vaikuttajia, kuten Philip Hart, Jacob K. Javits ja Ross Mirkarimi.
Aiheesta muualla

Viralliset sivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:National Organization for the Reform of Marijuana Laws
Käännös suomeksi
Naapurivisa

Naapurivisan osallistujia vuonna 1966: Erkki Holvikivi (vas.), Timo T. Kaukonen, virolainen kysymysten laatija toimittaja Vello Kallaste, Esko Kivikoski ja Keijo Virtamo.
Naapurivisa (vir. Sõprusvõistlus) oli vuosina 1966–1970 televisiossa esitetty Neuvosto-Viron ja Suomen joukkueiden välinen tietokilpailumaaottelu. Ohjelma oli Suomen Mainos-TV:n ja Eesti TV:n yhteistuotanto. Kilpailu pidettiin vuosittain kaksiosaisena ja osat nauhoitettiin sekä Helsingissä että Tallinnassa. Voittajajoukkue ratkaistiin kahden kilpailun yhteistuloksen perusteella. Ensimmäinen ohjelma nauhoitettiin Helsingissä 18. syyskuuta 1966. Timo T. Kaukonen oli luomassa tietokilpailua.
Kummastakin maasta kilpailuun osallistui kolmihenkinen joukkue. Suomea edustivat alkuun tunnettu tietokilpailija Esko Kivikoski, historianopettaja Erkki Holvikivi ja tietosanakirjatoimittaja Keijo Virtamo, jotka olivat kilpailleet jo edellisenä vuonna voitokkaasti Pohjoismaiden välisessä visailusarjassa Arpa on heitetty. Holvikiven tilalle tuli toisella tuotantokaudella Väinö Sutinen. Eestiä edustivat aluksi toimittajat Hardi Tiidus ja Valdo Pant sekä teatterimies Voldemar Panso. Panson tilalle tuli toisella kerralla urheilutoimittaja Toomas Uba ja Pantin tilalle vuonna 1968 Tõnis Laisaar. Varsinkin Tiidus nousi Suomessakin tunnetuksi tv-kasvoksi Naapurivisan ansiosta. Visan tuomareina toimivat suomalainen kielitieteilijä Lauri Posti ja hänen virolainen kollegansa Paul Ariste. Lisäksi ohjelmassa oli musiikkivieraita kummastakin maasta. Kilpailun palkintona oli taiteilija Tapio Vilpposen veistos Miettivät veljet.
Naapurivisa lopetettiin viiden tuotantokauden jälkeen vuonna 1970, koska Neuvostoliiton johto ei halunnut virolaisten ja suomalaisten suhteiden muodostuvan liian tiiviiksi. Viron jälleenitsenäistymisen jälkeen MTV3 ja Eesti Reklaami-TV järjestivät vuonna 1993 vielä yhden kaksiosaisen kilpailun, joka kuvattiin Tallinnassa. Suomea edustivat historiantutkija Kalervo Hovi, matkailukonsultti Pekka Nieminen ja toimittaja Sakari Nupponen, Viroa alkuperäisen ohjelman Tõnis Laisaar sekä Aare Sirel ja Tiit Kuningas.
Mythos

Mythos (kreik. μύθος, mýthos, ”myytti”) voi viitata seuraaviin:
Mythos, kreikkalainen olutmerkki
Mythos, suomalainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mythos”, voi hakea sivunnimihaulla, laajalla sivunnimihaulla tai tekstihaulla.
New York Excelsior

| New York Excelsior |
| --- | --- |

Perustettu:  12. heinäkuuta 2017
Paikkakunta:  New York City, New York, Yhdysvallat
Värit:                
Sarja:  Overwatch League
Omistajat:  Jeff Wilpon
Mestaruudet:  0
New York Excelsior (NYXL) on yhdysvaltalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin heinäkuussa 2017 ja se on kotoisin New Yorkista. Se on yksi kahdestatoista OWL:n perustajajoukkueista ja sarjan ainoa newyorkilainen joukkue. Se pelasi ensimmäisen kautensa sarjan avajaiskaudella 2018. Seuran omistaa pääomasijoitusyhtiö Sterling VC, ja sitä tukee baseballseura New York Metsin pääomistaja Sterlin Equities. NYXL oli kauden 2018 voittotilastossa paras tilastolla 34–6, saavuttaen pudotuspelipaikan runkosarjan jokaisen neljän vaiheen päätteeksi, voittaen niistä kaksi.
Aiheesta muualla

Virallinen sivusto[vanhentunut linkki] (englanniksi)
Mustalahti (Tampere)

| Mustalahti |
| --- | --- |

 61°30′19″N, 023°45′02″E 
Sijainti:  Särkänniemi, Tampere
Valtio:  Suomi Suomi
Vesialue:  Näsijärvi
Mustalahti on Särkänniemen vieressä oleva lahti Tampereella Näsijärvessä Paasikivenkadun (ent. Paasikiventien) kyljessä. Aivan Mustanlahden vieressä satama-alueella on myös Kortelahti.
Mustanlahden satama

Mustanlahden rannalla on ollut satama 1830-luvulta lähtien, jolloin satama oli tärkeä sisävesiliikenteen matkustajille sekä tavarakuljetuksille. Mustanlahden satamasta liikennöi myös HL Kuru, joka upposi myrskyssä Siilinkarin läheisyydessä syyskuussa vuonna 1929. Satamassa käytiin paljon kauppaa. Vuonna 1977 sataman ohi kulkemaan rakennettiin Paasikiventie..
Mustanlahden satamasta liikennöi nykyään muun muassa SS Tarjanne.
Mustanlahden satamassa on palveluja Näsijärvellä veneileville sekä venepaikkoja. Satama-alueella ja sataman laiturilla järjestetään usein tapahtumia; muun muassa moottoripyöräilijät kokoontuvat siellä kesäisin.
Aiheesta muualla

Kuvia tai muita tiedostoja aiheesta Mustalahti Wikimedia Commonsissa
Mustanlahden kotisivut
Ilmapanoraamakuva Mustanlahden satamasta - Virtuaalinen Tampereen kaupunkiopas: VirtualTampere.com
Navid Afkari

Navid Afkari (Farsi نوید افکاری), (s. 1993 Shiraz – 12. syyskuuta 2020 Shiraz), oli iranilainen vapaapainija.
Afkari tuomittiin kuolemaan järjestysmiehen murhasta Iranin mellakoiden yhteydessä 2018. Hän mukaansa hänet oli pakotettu tunnustamaan kiduttamalla. Afkari teloitettiin Adel-Abad-vankilassa Shirazissa hirttämällä.
Navigaatiokaukokirjoitus

Navigaatiokaukokirjoittimen tulostin.
Navigaatiokaukokirjoitus (engl. navigational telex, Navtex) on osa maailmanlaajuista merenkulun hätä- ja turvallisuusradiojärjestelmää. Sen avulla vastaanotetaan paperille tulostetussa muodossa vesialuksille tietoja säästä ja merenkulkutilanteesta.
Muurahainen ja heinäsirkka

Milo Winterin kuvituskuva
Muurahainen ja heinäsirkka on Aisopoksen faabeli. Perryn indeksissä se on numero 373. Faabelista on hieman erilaisia versioita, mutta ne kaikki kertovat heinäsirkasta, joka muurahaisista poiketen viettää kesän töitä tekemättä. Talven tultua se joutuu pyytämään muurahaisilta ruokaa. Tarinan opetus on yleensä se, että tulevaisuutta varten on syytä varautua.
Juoni

Tarina alkaa siitä, kun kesän jälkeen muurahaislauma valmistelee kesän aikana keräämiään viljanjyväsiä säilytystä varten. Niiden luokse tulee nälkäinen heinäsirkka, joka pyytää muurahaisilta hieman jyväsiä. Muurahaiset kysyvät heinäsirkalta, mitä se teki kesän ajan, kun ne olivat keränneet talvivarastoa. Heinäsirkka kertoo laulelleensa koko kesän. Muurahaiset eivät halua antaa heinäsirkalle ruokaa, vaan käskevät sitä tanssimaan sitten talven ajan.
Faabelista on sepitetty monenlaisia opetuksia. Useammissa versioissa opetus kuuluu, että tulevaisuutta varten kannattaa varautua, tai että sen minkä taakseen jättää, sen edestään löytää. Toisen opetuksen mukaan niin työlle kuin hauskanpidollekin on aikansa. Eräässä versiossa toisaalta huomautetaan, että vaikka lähimmäinen olisikin tehnyt väärin olemalla laiska, toiset eivät saisi silti menettää inhimillisyyttään, vaan heidän pitäisi tarjota apua.
Heinäsirkka pyytää muurahaisilta jyviä.
Mustalaiskuningatar

| Mustalaiskuningatar> Hot Blood |
| --- | --- |

Ohjaaja:  Nicholas Ray
Käsikirjoittaja:  Jesse Lasky Jr.
Perustuu:  Jean Evansin tarinaan
Tuottaja:  Harry Tatelman Howard Welsch
Säveltäjä:  Les Baxter
Kuvaaja:  Ray June
Leikkaaja:  Otto Ludwig
Tuotantosuunnittelija:  Robert Peterson
Pääosat:  Jane Russell Cornel Wilde
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures Corporation Welsch Productions, Inc.
Levittäjä:  Columbia Pictures
Ensi-ilta:   7. maaliskuuta 1956  20. heinäkuuta 1956
Kesto:  85 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Mustalaiskuningatar (engl. Hot Blood) on Nicholas Rayn ohjaama yhdysvaltalainen draamaelokuva vuodelta 1956. Elokuvan pääosia näyttelevät Jane Russell ja Cornel Wilde. Mustalaiskuningatar kertoo Stephen Torinosta, jonka Marco-veli huijaa järjestettyyn avioliittoon myrskyisän Annie Caldashin kanssa; Annie haluaa avioliiton käyntiin, mutta Stephen ei halua avioliitosta tulevan mitään. Columbia Pictures Corporation oli elokuvan tuotanto- ja levittäjäyhtiönä.
Elokuvan alkuperäisen käsikirjoituksen kehittelivät Walter Newman ja Nicholas Ray RKO Radio Picturesilla, mutta RKO ei koskaan tehnyt elokuvaa. Lopulta Columbia Pictures halusi tehdä elokuvan Jane Russellin kanssa, mutta studio halusi tehdä muutoksia käsikirjoitukseen. Jesse Lasky Jr. laati lopulta kokonaan elokuvan uuden käsikirjoituksen. Elokuvan tuottajina olivat Harry Tatelman ja Howard Welsch. Mustalaiskuningatar kuvattiin Technicolor- ja CinemaScope-elokuvausmenetelmällä. Elokuvan kuvaukset alkoivat 21. heinäkuuta 1955 ja päättyivät 24. elokuuta 1955. Mustalaiskuningattaren työnimenä oli Tambourine.
Mustalaiskuningatar sai Yhdysvaltain ensi-iltansa Los Angelesissa 7. maaliskuuta 1956. Elokuvan Suomen ensi-ilta oli 20. heinäkuuta 1956. Rotten Tomatoes -sivuston mukaan kuuden arvostelun perusteella laskettuna kriitikoiden arvosteluista 83 prosenttia on positiivista. Columbia Tristar julkaisi elokuvan DVD:nä 26. maaliskuuta 2007.
Näyttelijät

| 0 | 1 | 2 |
| --- | --- | --- |
|  Jane Russell  | … |  Annie Caldash   |
|  Cornel Wilde  | … |  Stephano Torino   |
|  Luther Adler  | … |  Marco Torino   |
|  Joseph Calleia  | … |  papa Theodore Caldash   |
|  Nina Koshetz  | … |  Nita Johnny   |
|  Helen Westcott  | … |  Velma   |
|  Mikhail Rasumny  | … |  vanha Johnny   |
|  James Russell  | … |  Xano   |
|  Wally Russell  | … |  Bombo   |
|  Nick Dennis  | … |  Korka   |
|  Richard Deacon  | … |  herra Swift   |
|  Robert Foulk  | … |  McGrossin   |
|  John Raven  | … |  Joe Randy   |
Aiheesta muualla

Mustalaiskuningatar Internet Movie Databasessa (englanniksi)
Mustalaiskuningatar Elonet.
Mustalaiskuningatar AllMoviessa. (englanniksi)
Mustalaiskuningatar TCM Movie Databasessa (englanniksi)
Muurahaiset (romaani)

| Muurahaiset> Les fourmis.Alkuperäisteos |
| --- | --- |
Kirjailija:  Bernard Werber
Kieli:  ranska
Genre:  fantasia
Julkaistu:  1991
Suomennos
Suomentaja:  Titia Schuurman
Kustantaja:  Gummerus
Julkaistu:  2000
Sivumäärä:  383
Sarja: Muurahaiset
Seuraava:  Muurahaisten kapina
Aiheesta muualla
Kirjasampo
Löydä lisää kirjojaKirjallisuuden teemasivulta
Muurahaiset on ranskalaisen Bernard Werberin vuonna 1991 kirjoittama tieteisromaani. Kirja on ensimmäinen osa samannimisessä trilogiassa, jonka toinen osa on nimeltään Muurahaisten kapina.
Kirja ilmestyi suomeksi vuonna 2000 Titia Schuurmanin suomentamana ja Gummeruksen kustantamana.
Aiheesta muualla

Risingshadow
National Museum of the American Indian

| National Museum of the American Indian |
| --- | --- |

Tyyppi:  museo
Osoite:  4th Street and Independence Ave., SW, Washington, DC 20560  
Sijainti:  Washington 
Perustettu:  18. marraskuuta 1989  
Johtaja:  W. Richard West Sr. (1990–2007) ja Kevin Gover (2007–2021)  
Kotisivut:  nmai.si.edu 
Koordinaatit:  38°53′17″N, 77°01′01″W
 fiNational Museum of the American Indian 
   
National Museum of the American Indian eli Kansallinen intiaanimuseo on osa Smithsonian-instituuttia. Museo on omistettu Amerikan alkuperäiskansoille ja niiden elämäntavalle, kielille, historialle, kirjallisuudelle ja taiteelle.
National Museum of the American Indian jakaantuu kolmeen haaraosastoon: National Mall (Washington), George Gustav Heye Center (New York City) ja Cultural Resources Center (Suitland, Maryland).
Museon näyttelyt ja arkistot muodostavat yhden monipuolisimmista ja kauaskantoisimmista läntisen pallonpuoliskon alkuperäiskulttuurien esine- ja taidekokoelmista.
Historia

Museon perustaja oli George Gustav Heye (1874–1957). Heye keräsi elämäntyönään mittavan intiaaniaiheisen esinekokoelman. Heye kiinnostui intiaaniesineistä nuorena ja vuoten 1906 mennessä hän oli hankkinut jo 30 000 esineen kokoelman. Toiminnan laajetessa hän palkkasi muita tutkijoita keräämään esineistöä ja samalla kerättiin esimerkiksi haastatteluaineistoa ja valokuvia. Aineiston talteen keräämistä pidettiin tuolloin erityisen tärkeänä, sillä intiaanikulttuurien uskottiin katoavan pian kokonaan. Heye oli vuonna 1914 omistautunut työlle täysipäiväisesti ja syntyi myös ajatus intiaanimuseosta hänen kotikaupungissaan New Yorkissa. Vuonna 1916 perustettiin George Gustav Heyen säätiö ja museo nimellä "Museum of the American Indian". Ensimmäinen maailmansota viivästytti virallisia avajaisia, jotka järjestettiin vuonna 1922.
Heyes oli mukana museon toiminnassa kuolemaansa saakka vuonna 1957. Yksityinen museo ajautui hänen kuolemansa jälkeen taloudellisiin vaikeuksiin. Vuonna 1989 sen kokoelmat siirrettiin Smithsonian-instituutin haltuun. Yksityisestä museosta tuli näin kansallinen. Kokoelma siirtyi New Yorkista Yhdysvaltojen pääkaupunki Washingtonin esikaupunki Suitlandiin, jonne valmistui uusi korkeatasoinen varasto ja tutkimuskeskus "Cultural Resources Center". New Yorkiin jäi vielä näyttelytila Manhattanissa.
Vuonna 2004 avattiin museon kolmas toimipiste Washingtonissa National Mallin kupeessa.
Aiheesta muualla

Kuvia tai muita tiedostoja aiheesta National Museum of the American Indian Wikimedia Commonsissa
Naapurissa kummittelee 3

| Naapurissa kummittelee 3> The Horror Show |
| --- | --- |

Ohjaaja:  James Isaac
Käsikirjoittaja:  Allyn Warner
Tuottaja:  Sean S. Cunningham
Säveltäjä:  Harry Manfredini
Kuvaaja:  Mac Ahlberg
Pääosat:   Lance Henriksen  Brion James  Rita Taggart  Dedee Pfeiffer  Aron Eisenberg  Thom Bray  Lewis Arquette  Lawrence Tierney 
Valmistustiedot
Valmistusmaa:  Yhdysvallat
Tuotantoyhtiö:  United Artists
Levittäjä:  United Artists Netflix
Ensi-ilta:  1989
Kesto:  95 min
Alkuperäiskieli:  Englanti
Edeltäjä:  Naapurissa kummittelee 2
Seuraaja:  House IV
Aiheesta muualla
IMDb 
Elonet
AllMovie
Infobox OKNimi-testi OK: 
Naapurissa Kummittelee 3 (The Horror Show) on House-elokuvien toinen jatko-osa vuodelta 1989. Pääosassa nähdään Lance Henriksen. Kahteen aikaisempaan Naapurissa Kummittelee -elokuvaan verrattuna House III on puhdas kauhuelokuva, eikä sisällä juurikaan komediaa. Mustaa huumoria toki löytyy. Elokuvan ikäraja onkin monissa maissa 18 vuotta, kuten esimerkiksi Suomessa.
Etsivä Lucas MaCarthy onnistuu saamaan kiinni sarjamurhaaja Max Jenken, ja tämä tuomitaan sähkötuoliin. Juuri ennen kuolemaansa Jenke lupaa MaCarthylle palaavansa ja repivänsä tämän maailman palasiksi. Näin käy, ja Jenke nousee kuolleista.
Näyttelijät

| 0 | 1 | 2 |
| --- | --- | --- |
|  Lance Henriksen  | … |  Lucas McCarthy   |
|  Brion James  | … |   Max Jenke   |
|  Rita Taggart  | … |  Donna McCarthy   |
|  Dedee Pfeiffer  | … |  Bonnie McCarthy   |
|  Aron Eisenberg  | … |  Scott McCarthy   |
Mustalaishurmaaja

| Mustalaishurmaaja |
| --- | --- |
 Elokuvan juliste.
Ohjaaja:  Valentin Vaala
Käsikirjoittaja:  Theodor Tugai   Valentin Vaala
Tuottaja:  Armas Willamo
Kuvaaja:  Heikki Aho   Björn Soldan
Leikkaaja:  Theodor Tugai   Valentin Vaala
Pääosat:  Theodor Tugai   Hanna Taini
Valmistustiedot
Valmistusmaa:  Suomi
Tuotantoyhtiö:  O.Y. Fennica A.B.
Ensi-ilta:  4. marraskuuta 1929
Kesto:  69 minuuttia
Alkuperäiskieli:  suomi
Budjetti:  ei tiedossa
Aiheesta muualla
IMDb 
Elonet
Infobox OKNimi-testi OK: 
Mustalaishurmaaja on vuonna 1929 valmistunut suomalainen mykkäelokuva, jonka on ohjannut Valentin Vaala. Elokuvan ensi-ilta oli 4. marraskuuta 1929 Kaleva-, Olympia- ja Scala-teattereissa Helsingissä.
Elokuvassa romanileirin johtajana toimiva Manjardolla (Theodor Tugai) on kaksi ihailijaa Akris (Hanna Taini) ja Glafira (Alli Riks). Manjardo on kuitenkin sopinut jo avioliitosta Esmeraldan (Meri Hackzell) kanssa, vaikka Esmeralda ei olekaan kiinnostunut Manjardosta. Naimisiinmenon jälkeen Esmeralda karkaa pian Manjardon luota rakastajanasa Ferin (Bruno Laurén) kanssa.
Elokuva kuvattiin Helsingin lähiympäristössä ja siinä esiintyi monia Helsingin seudulla asuneita romaneja.
Näyttelijät

Theodor Tugai	- Manjardo
Hanna Taini	- Akris
Meri Hackzell	- Esmeralda
Alli Riks	- Glafira
Bruno Laurén	- Feri
Waldemar Wohlin	- Iska
Vladimir Sajkovic
Tekla Nyman	- Mustalaistyttö
Hemmi Hagert
Manta Nyman
Muut tekijät

Theodor Tugai	- käsikirjoitus, leikkaus, lavastus, puvustus
Valentin Vaala  - käsikirjoitus, leikkaus, lavastus, puvustus
Heikki Aho	- kuvaus
Björn Soldan	- kuvaus, valokuvat
Armas Willamo	- tuottaja
Hannes Kuokkanen	- peruukit
Heinrich Iffland	- valokuvat
Nagoya Grampus

Nagoya Grampus (jap. 名古屋グランパス, Nagoya Guranpasu) on jalkapalloseura Nagoyan kaupungista Japanista. Joukkue pelaa J. Leaguessa, maan korkeimmalla sarjatasolla. Ensimmäisen Japanin mestaruutensa seura voitti vuonna 2010.